- idi
                                          udskrift
                                               af
                          sø- & handelsrettens dombog
                                         ____________
                                             dom
afsagt den 18. februar 2014
h-69-12
                                    neelsen agrar gmbh
                                    (advokat karsten thomas henriksen)
                                    mod
                                    scanova a/s
                                    (advokat peer b. petersen)
indledning
sagen angår spørgsmålet om, hvorvidt scanova a/s (herefter scanova), i forbindelse med
ophævelse af en købsaftale indgået med neelsen agrar gmbh (herefter neelsen) om salg af
308 kvier, har foretaget dækningssalget til en uafhængig tredjemand, og hvorvidt prissæt-
ningen er sket på markedsvilkår.
påstande
neelsen har nedlagt påstand om, at scanova skal betale 154.000 euro eller et mindre beløb ef-
ter rettens skøn med tillæg af renter fra den 26. oktober 2012.
                                                -2-
over for scanovas selvstændige påstand har neelsen nedlagt påstand om frifindelse.
scanova har nedlagt påstand om frifindelse.
scanova har nedlagt selvstændig påstand om, at neelsen skal betale 6.756 euro med tillæg af
procesrente fra den 22. oktober 2012.
oplysningerne i sagen
neelsen yder service til landbrugssektoren, herunder køb og videresalg af kvæg.
      scanova er et produktions- og handelsselskab, der driver virksomhed inden for blandt
andet produktion af træprodukter og salg af hygiejnepulveret ”staldren”. siden 2005 har
scanova tillige drevet virksomhed med eksport af dansk kvæg.
      den 30. marts 2012 indgik scanova og neelsen en aftale om neelsens køb af danske
holstein kvier for 2.000 euro pr. stk. det er oplyst, at neelsen skulle levere kvierne til en rus-
sisk køber, vaganova, i kemerovo, sibirien.
       aftalen mellem scanova og neelsen angik køb af i alt 594 kvier, som skulle leveres i to
omgange. den første levering vedrørende 286 kvier blev gennemført som planlagt og er ikke
en del tvisten.
      den 1. maj 2012 sendte scanova en faktura til neelsen for levering af 308 kvier til en
samlet købesum på 616.000 euro. det fremgår af denne faktura, at neelsen skulle forudbetale
25 % af købesummen, svarende til 154.000 euro senest den 3. maj 2012. de resterende 75 %,
svarende til 462.000 euro skulle betales senest den 12. juni 2012.
      scanova modtog forudbetalingen på i alt 154.000 euro, men den resterende del af købe-
summen på 462.000 euro udeblev.
      som følge heraf sendte scanova en mail af 15. juni 2012 med reklamation over den
udeblevne betaling og oplyste samtidig neelsen om, at de selv skulle afholde alle omkost-
ninger i forbindelse med forsinkelsen. betalingen fra neelsen udeblev fortsat, hvorfor scano-
va fremsendte flere rykkere til neelsen, senest den 26. juni 2012, hvor scanova meddelte, at
såfremt betaling ikke var sket inden for 24 timer, skulle aftalen anses for ophævet, og samti-
dig blev det oplyst, at samtlige omkostninger ved et dækningssalg påhvilede neelsen.
                                                -3-
       parterne er enige om, at scanova var berettiget til at ophæve aftalen som følge af mang-
lende betaling af købesummen, ligesom parterne er enige om, at scanova som følge heraf var
berettiget til at foretage dækningssalg. sagen vedrører således alene spørgsmålet om, hvor-
vidt dækningssalget er foretaget til en uafhængig tredjemand, og hvorvidt prissætningen er
sket på markedsvilkår.
       den 2. juli 2012 indgik scanova en aftale med den ungarske virksomhed hunland tra-
de kft. (herefter hunland trade) om salg af 306 af de 308 kvier, som neelsen oprindeligt
skulle have købt, til en samlet pris på 488.070 euro, svarende til 1.595 euro pr. kvie. af faktu-
raen dateret den 2. juli 2012 fremgår, at beløbet skulle forudbetales kontant. under beta-
lingsdetaljer er navnet alexei kitain anført cc.
       de resterende to kvier blev ubestridt videresolgt i danmark til en samlet købesum på
1.149 euro.
       til støtte for neelsens synspunkt om, at dækningssalget ikke er foretaget til en uaf-
hængig tredjemand, er der fremlagt en ejerfortegnelse for scanova, hvoraf fremgår, at der er
tre kapitalejere, herunder michael boudjukin. af ejerfortegnelsen for hunland scandinavia
aps fremgår, at der er 4 kapitalejere i hunland scandinavia aps, heriblandt alexei kitain og
josepj henri peter sevrien. sidstnævntes adresse er identisk med hunland trades adresse i
ungarn. af selskabsoplysningerne for hunland scandinavia aps fremgår, at selskabet er
stiftet af alexei kitain og bastian van der heiden, og at michael boudjukin er direktør.
       dernæst er der fremlagt mails af hhv. den 2. april 2012 og den 18. maj 2012 fra michael
boudjukin til neelsen, hvor michael boudjukin henviser til, at scanovas ”mother company has
got 50 trucks”, og at scanova ”now belong to the hunland group of companies”
       scanova har bestridt, at hunland trade kft. er koncernforbundet med scanova eller
med hunland scandinavia aps.
       til støtte for neelsens synspunkt om, at scanova har tilbudt vaganova at købe kvier
direkte fra scanova for 2.760 euro pr. stk. har neelsen fremlagt et telefonnotat af 20. juni 2012
fra en samtale mellem svetlana andropova-schroeder fra neelsen og vaganovas eksterne
indkøbskonsulent, oleg kopylov, hvoraf fremgår, at vaganova havde modtaget et andet til-
bud fra danmark lydende på 2.760 euro pr. kvie og med bedre betalingsbetingelser.
                                                 -4-
      ved mail af 3. juli 2012 til scanova meddelte neelsen, at de muligvis havde en anden
russisk køber til 200 kvier, men at dette ville kræve en ny karantæne periode på 30 dage, da
denne køber var fra en anden del af rusland end vaganova.
      den 30. juli 2012 anmodede neelsen om at modtage forudbetalingen på 154.000 euro
tilbage samt dokumentation for dækningssalget.
      som dokumentation for scanovas udgifter afholdt til opstaldning af kvierne samt tab
ved forgæves at have gjort kvierne klar til afsendelse, har scanova fremlagt fakturaer fra da-
nish livestock export a/s på hhv. 20.475 euro og 13.500 euro.
      der har været fremlagt uddrag af en russisk importliste, hvoraf fremgår, at de 306 kvi-
er blev videresolgt af hunland trade til vaganova for 2.750 euro pr. kvie. dernæst fremgår,
at bovi danmarks pris for kvier til slutbrugeren pr. 28. august 2012 var 2.525 euro pr. kvie.
      scanova har opgjort sit tab som erstatningskrav opgjort efter positiv opfyldelsesinte-
resse (616.000 euro) fradraget indtægter ved dækningssalget - efter fradrag af omkostninger
herved (455.244 euro) – og derefter modregnet i det forudbetalte beløb (154.000 euro), i alt
6.756 euro, svarende til scanovas selvstændige påstand.
forklaringer
michael boudjukin har forklaret, at han siden 1996 har været aktionær og direktør i scanova.
han kom i kontakt med neelsen på en udstilling i sibirien i 2011, hvor nogle ansatte fortalte,
at neelsen eksporterede kvier til rusland, hvilket han fandt meget interessant for scanova.
han besøgte neelsen i kiel den 28. december 2011, og kort tid efter sendte han neelsen et
generelt tilbud. de blev enige om en pris på 2.000 euro pr. kvie. priserne i den russiske im-
portliste er prisen til slutbrugerne, og scanova sælger aldrig direkte til slutbrugere. scanovas
priser fremgår ikke af denne liste.
      det er svært at sige, at der er en markedspris på kvier i rusland, da den er meget for-
skellig. der skal bl.a. fratrækkes kommission til agenter og mellemhandlere, og denne kan
variere meget.
      betingelserne som fremgår af fakturaen fra scanova til neelsen er ganske sædvanlige
betalingsbetingelser i landbrugsindustrien. sommetider kræver de dog 30 % i forudbetaling,
                                                 -5-
men de kræver altid forudbetaling, også af restkøbesummen før levering. et letter of credit
eller en bankgaranti vil dog også kunne anvendes.
       neelsen betalte 25 % af købesummen på 154.000 euro, men resten blev aldrig betalt.
neelsen havde modtaget et letter of credit fra vaganova i commerce bank, men de undlod at
informere scanova og besvarede ikke deres mails.
       scanova kunne ikke vente længere end 2 uger, da kvierne var drægtige og da de ikke
kunne rengøre staldene til de næste kvier. høj-drægtige kvier må ikke transporteres. de var i
korrespondance med neelsen, og i en periode troede han på, at neelsen ville betale. det gik
dog senere op for ham, at det ikke ville ske.
       de forsøgte at finde en køber, men det var umuligt at sælge kvierne til landmændene i
danmark, og ved salg på en auktion ville prisen være lav henset til antallet af kvier. den
eneste fornuftige mulighed var eksport til rusland, da de allerede var i besiddelse af gyldige
testresultater fra veterinæren.
       han kontaktede det russiske selskab agroplemsoyuz, som har en eksklusivaftale med
bovi danmark. de var derfor ikke interesserede. dernæst kontaktede han rus agro lea-
sing, som er en offentlig virksomhed. de har dog en meget lang ekspeditionstid, hvilket sca-
nova ikke havde mulighed for at vente på. begge virksomheder blev alene kontaktet telefo-
nisk. scanova forhandlede derefter priser med hunland trade og solgte de 306 kvier til 1.595
euro pr. kvie. henset til, at de ikke havde megen tid at løbe på, så var de heldige at sælge til
denne pris.
       hunland trade er en verdensomspændende og solid virksomhed, som scanova havde
samarbejdet med tidligere. han er ikke direktør i hunland trade og der er ingen juridisk
sammenhæng mellem scanova og hunland trade.
       når han i sin mail af 18. maj 2012 til rolf neelsen oplyste, at scanova nu tilhørte hun-
land group, var det fordi scanova arbejdede tæt sammen med hunland, og fordi han følte
sig meget presset af neelsen. han havde brug for lidt støtte af en stor virksomhed, hvorfor
han blot refererede til hunland trade. det var måske ikke klogt, men scanova er ikke en del
af hunland trade.
       hunland scandinavia aps er heller ikke en del af hunland trade. han anvender nav-
net hunland, fordi hunland trade er en meget kendt virksomhed. alexei kitain, som er ak-
                                                -6-
tionær i hunland scandinavia aps er den samme alexei kitain, som er en del af ledelsen i
hunland trade.
       det gik først op for ham, at hunland trade havde solgt kvierne til vaganova, da han
fandt ud af, at de kunne anvende den samme dyrlæge.
       han har ikke besøgt vaganova forud for oktober 2013, og han har aldrig tilbudt vaga-
nova at købe kvierne direkte fra scanova. scanova sælger ikke direkte til slutbrugerne, men
anvender agenter, som underskriver kontrakterne på scanovas vegne. det ville heller ikke
være fair over for neelsen at sælge de 306 kvier direkte til vaganova, da det var neelsens
kunde. det er ikke scanovas forretningsmetode og tilbuddet nævnt i telefonnotatet af 20. juni
2006 kommer således ikke fra scanova.
       i februar 2012 steg priserne pga. bovi danmarks eksport af dansk kvæg til rusland.
danmark er det reneste land – uden sygdomme – og vaccination er forbudt. dansk kvæg var
derfor i meget høj kurs. senere kom schmallenberg virussen som startede i sønderjylland og
senere spredte sig til hele danmark. denne sygdom lukkede hele eksporten af kvæg fra
danmark, men bovi konkurrerede dog stadig, idet de havde privilegier i rusland som sca-
nova ikke havde.
peder lystbæk har forklaret, at han er bestyrelsesmedlem og ansat som direktør i scanova.
hans ansvarsområder er bl.a. køb, salg, fortoldning, kvalitetssikring m.v. han blev ansat i
scanova i 1997 og var inden da ansat i et sovjetisk importfirma beliggende i ishøj.
       han deltog ikke i selve aftaleindgåelsen mellem scanova og neelsen. han kommer
først ind over samarbejdet, når der skal udvælges dyr. scanova har et meget tæt samarbejde
med danish livestock export, som har kontakten til alle landmændene. han kører sammen
med to repræsentanter for den russiske slutkunde og en kredsdyrlæge fra gård til gård, hvor
de besigtiger og foretager en udvælgelse. når dyrene er udvalgt, kommer de i karantæne i 21
dage, hvor de er under opsyn af en dansk og en russisk dyrlæge. den russiske dyrlæge dæk-
ker kun det lokale område i rusland, hvor slutkunden er.
       betalingsbetingelserne i fakturaen til neelsen er standard, dog plejer scanova at kræve
30 % forudbetaling. dette skyldes, at der påløber en række omkostninger straks udvælgel-
sesprocessen går i gang.
                                                 -7-
       neelsen betalte 25 % i forudbetaling, men desværre modtog scanova aldrig restkøbe-
summen for den anden sending, og han gik i panik, fordi scanova allerede havde afholdt
omkostningerne til udvælgelse og karantæne.
       scanova rykkede flere gange for betaling, både telefonisk og pr. mail. da neelsen for-
sikrede ham om, at pengene ville komme, gjorde han alt klart. neelsen aflyste imidlertid det
hele, da de ikke kunne få pengene frem, før kvierne skulle afsendes den 22. juni 2012.
       da det stod dem klart, at de ikke ville modtage betaling fra neelsen, tog de kontakt til
hunland trade. i den forbindelse, var det hans opgave at undersøge mulighederne på det
danske marked med hjælp fra danish livestock. da scanova allerede havde afholdt omkost-
ningerne til udvælgelse og karantæne ville dækningssalg ske med et stort tab. det samme
ville være tilfældet ved salg på auktion.
       scanova og hunland trade er ikke koncernforbundne - hunland trade er et uafhæng-
igt selskab. han ejer 25 % af hunland scandinavia aps, og grunden til, at det hedder hun-
land er, at to af stifterne kommer fra hunland trade. dernæst er det et godt navn, men de
har ikke fået tilladelse til at anvende navnet af hunland trade.
       efter hans opfattelse, var scanova heldige at sælge de 306 kvier til 1.595 euro pr. kvie.
hunland trade skulle derudover afholde transportomkostningerne ved handlen. den muli-
ge køber, som neelsen nævnte i mailen af 3. juli 2012, ville umuligt have betalt mere end
1.595 euro, da der skulle foretages fornyet udvælgelse og karantæne.
       det gik op for ham, at der var tale om den samme slutbruger, da de kunne anvende
den samme russiske veterinær som tidligere.
       scanova kunne ikke have lavet et direkte dækningssalg til vaganova til en højere pris,
da det er en absurd tanke, at en kunde skulle købe de samme dyr to gange. dernæst anven-
der scanova altid mellemmænd i rusland, da de har brug for deres ekspertise. scanova base-
rer alle deres handler på gensidig tillid, og de kunne ikke bryde deres principper.
       bovi havde en eksklusiv aftale og var derfor ikke interesserede.
       neelsen købte kvier hos scanova, fordi det var det eneste sted, hvor eksport ikke var
udelukket til rusland. neelsen kommer med kunden, og de er med til udvælgelse og til at
udarbejde dokumenter.
                                                   -8-
evald madsen har forklaret, at han direktør i bovi danmark, som sælger kvier til det russi-
ske marked. i 2011 var der en jævn og fornuftig afsætning i på markedet, og den accelererede
i 2012. priserne kan godt være steget primo 2012, idet efterspørgslen steg i danmark på dette
tidspunkt.
       priserne i den russiske importliste for 28. august 2012 lyder sandsynlige. beløbet vist i
listen er det beløb som bovi modtager. de har ingen mellemhandlere, men de har en agent,
som de betaler provision. halvdelen af beløbet går til landmændene, og derudover er der
omkostninger til agentens provision og til udvælgelse og karantæne.
       betaling fra slutkøbere sker altid ved forudbetaling. de har ikke arbejdet med bankga-
ranti eller letter of credit, men de ville ikke afvise det, hvis deres bank kunne acceptere det.
       omkostningerne til karantæne, udvælgelse, vaccine, stald m.v. udgør ca. 500-550 euro
pr. kvie.
       bovi forsøger at være prisførende, da de er landmandsejede. de betaler derfor mere
for kvierne end andre. de har en eksklusivitetsaftale med en agent i rusland, som finder
bovis slutbrugere og udarbejder kontrakten. eksklusiviteten går begge veje. bovi har ikke
købt kvæg af scanova, og han ved ikke, om scanova kunne have solgt de 306 kvier til bovi
eller til agroplemsouyz.
       drægtige kvier er letfordærvelige varer, og ved et dækningssalg er det påkrævet, at det
sker hurtigt. ved eksport til rusland skal kvierne være mellem 3-6 ½ måneder drægtige på
leveringstidspunktet til slutkøber.
       han anser ikke scanova som en konkurrent til bovi.
kai neelsen har forklaret, at han er direktør i neelsen, som er en lille familievirksomhed, der
beskæftiger sig med købt og salg af kvæg – til og fra alle lande. i 2012 var han ansvarlig for
organisering af transporter, udvælgelse, køb af kvæg, organisering af karantæne mv.
       neelsen kom i kontakt med michael boudjukin på en udstilling i novosibirsk, og der-
efter mødtes de i kiel i december 2011. de drøftede mulighederne for et samarbejde, hvor de
kunne købe og sælge kvæg af hinanden, ligesom scanova kunne sælgere deres desinfekti-
onsmiddel ”staldren” til neelsens kunder.
       i 2012 var danske kvæg i høj kurs på grund af schmallenberg virussen, idet kun danske
kvæg kunne sælges til rusland, som er et af de største markeder. det betød at priserne steg.
                                                 -9-
       neelsen kom i kontakt med vaganova via konsulenten oleg kopylov.
       michael boudjukin fortalte ham pr. telefon, at scanova var partner med hunland tra-
de, som var scanovas moderselskab.
       telefonnotatet af 20. juni 2012 er udarbejdet af svetlana andropova-schroeder, som er
neelsens eksport manager i rusland. det var hende som talte med oleg kopylov om tilbud-
det til vaganova. prisen var lavere end neelsens pris, og betalingsvilkårene var interessante,
fordi neelsens betalingsvilkår altid er forudbetaling. det giver ikke mening at få betaling ef-
ter levering, og han ville aldrig indlade sig på disse betalingsvilkår.
       michael boudjukin har også fortalt, at han før den 9. maj 2012 mødtes med de ansvarli-
ge for vaganova for at sælge sit desinfektionsmiddel. tilbuddet nævnt i telefonnotatet må
derfor være kommet fra michael boudjukin.
       han bad scanova om at foretage dækningssalg inden for danmark. en mulig køber var
bovi danmark, fordi de er den største konkurrent i danmark. scanova kunne naturligvis
også have solgt kvierne direkte til vaganova. scanova burde have holdt neelsen orienteret,
ligesom de burde have talt med ham om dækningssalget, idet også han var interesseret i at
finde en løsning.
       han vil anslå de samlede omkostninger til udvælgelse, karantæne, veterinær, vacciner
m.v. til ca. 350.400 euro pr. kvie, og han vil anslå markedsprisen til 2.750 euro pr. kvie.
       neelsen havde et cash flow problem, idet vaganova alene udstedte et letter of credit
for den sidste betaling. scanova afskibede først kvierne, når de havde modtaget pengene, og
vaganova betalte først, når kvierne var afskibet. det opståede cash flow problem var neel-
sens eget problem. vaganova har sagsøgt neelsen i rusland.
parternes synspunkter
neelsen har gjort gældende, at det foretagne dækningssalg er ugyldigt eller ulovligt, idet
salget til hunland trade ikke kan betragtes som dækningssalg til uafhængig tredjemand, og
idet prissætningen ikke er sket på markedsvilkår.
       det påhviler scanova at bevise, at dækningssalget er foretaget på forsvarlig måde, jf.
cisg art. 75, og denne bevisbyrde er ikke løftet.
                                                 - 10 -
       scanova foretog dækningssalget uden at informere neelsen herom og uden at fore-
spørge neelsen, om de kunne skaffe en køber, der ville betale markedsprisen. det må lægges
til grund, at scanova ikke foretog undersøgelser vedrørende salg til markedspris til en uaf-
hængig tredjemand, men at scanova blot solgte kvierne til favørpris til sin samarbejdspart-
ner, hunland trade.
       det må lægges til grund, at scanova har handlet med sit moderselskab. dette un-
derstøttes af mails af hhv. 2. april og 18. maj 2012 fra michael boudjukin, hvor han skrev, at
scanovas ”mother company has got 50 trucks”, og at scanova ”now belong to the hunland group
of companies”. dernæst er der et omfattende personsammenfald mellem scanovas ledelses-
medlemmer og hunland gruppen. alexei kitain er nævnt i scanovas faktura til hunland
trade, ligesom han er medejer af hunland scandinavia aps. selvom der ikke måtte være
etableret et koncernforhold i selskabslovens forstand, udelukker dette ikke, at scanova tilhø-
rer the hunland group of companies, og hunland trade kan derfor ikke være en uafhæng-
ig tredjemand.
       det må lægges til grund, at markedsprisen i 2012 var langt højere end de 1.595 euro,
som kvierne blev solgt til. det kan lægges til grund, at situationen omkring køb og salg af
kvier var unik i 2012 som følge af schmallenberg virussen. det betød, at kun danmark kunne
eksportere kvier til rusland, hvilket igen betød højere priser.
       hunland trade videresolgte kvierne til vaganova til 2.750 euro pr. stk. det havde væ-
ret en langt mere fornuftig disposition, såfremt scanova havde solgt kvierne direkte til va-
ganova. derved havde scanova opnået en profit, som skulle fradrages omkostningerne.
       salget til hunland trade kan ikke betragtes som dækningssalg til en uafhængig tred-
jemand, og prissætningen er ikke sket på markedsvilkår. scanova har herefter samlet set ikke
lidt noget erstatningsberettiget tab, hvorfor scanova er forpligtet til at udbetale forudbetalin-
gen på 154.000 euro til neelsen.
scanova har gjort gældende, at et dækningssalg ikke kan være ugyldigt eller ulovligt. retten
skal alene tage stilling til, om dækningssalget har været i strid med købelovens § 30, stk. 2,
herunder om dækningssalget har været forsvarligt. forsvarlighedskravet indebærer, at sæl-
geren skal forsøge at opnå den højest mulige pris efter omstændighederne, udgørende mar-
                                                 - 11 -
kedsprisen, således at den misligholdende køber skal svare sælgeren mindst muligt i erstat-
ning.
       konsekvensen af, at en sælger foretager et dækningssalg, der ikke kan anses som ”for-
svarligt” er blot, at den ved dækningssalget opnåede pris ikke kan anvendes ved beregnin-
gen af sælgerens erstatningskrav mod den misligholdende køber.
       der kan i forsvarlighedskravet ikke indfortolkes noget krav om, at et dækningssalg
skal ske til en uafhængig tredjemand, men blot, at salget sker til markedspris.
       der er efter lovgivning, teori og retspraksis ingen krav om, at sælgeren skal underrette
den oprindelige, misligholdende køber forud for dækningssalgets foretagelse.
       forud for dækningssalget havde scanova dog siden den 15. juni 2012 forsøgt at få
neelsen til at betale restkøbesummen, hvilket dokumenterer, at scanova var interesseret i at
aftalen med neelsen blev gennemført. telefonnotatet af 20. juni 2012 kan ikke tillægges no-
gen bevismæssig værdi, og det beviser ikke, at tilbuddet til vaganova er foranlediget af sca-
nova.
       dernæst havde scanova gjort neelsen opmærksom på, at såfremt betaling ikke skete
senest den 27. juni 2012, ville aftalen blive anset for ophævet. neelsen var således vidende
om, at scanova ville iværksætte dækningssalgsbestræbelser, hvis neelsen ikke betalte den
resterende del af købesummen.
       neelsen havde modtaget et letter of credit fra vaganova, men havde et internt cash
flow problem, hvilket er årsagen til betalingsmisligholdelsen.
       det er uden betydning for vurderingen af dækningssalget, hvad forholdet var mellem
scanova og hunland trade, idet dækningssalget skete til markedspris. hunland trade er
den største aktør på markedet i verden, og de er endvidere scanovas samhandelspartner.
parterne har handlet adskillige gange forud for neelsen og agrars handler.
       hunland trade er ikke moderselskab til scanova, endsige koncernforbundet med sca-
nova, og hunland trade har heller ingen koncernforbindelse til hunland scandinavia aps.
michael boudjukin har forklaret, at han formulerede sig uheldigt, da han følte sig under pres
af neelsen til at sende dyrene uden betaling. udtalelserne skete for at få neelsen til at leve
op til sin aftale.
       forud for dækningssalget til hunland trade foretog scanova de undersøgelser, man
efter omstændighederne med rimelighed kan forlange. michael boudjukin har forklaret, at
                                                - 12 -
han kontaktede flere mulige købere pr. telefon. hertil kommer, at scanova handlede under
tidspres, idet kviernes drægtighed i høj grad nødvendiggjorde en hurtig handel. endvidere
skal der ved vurderingen af den opnåede salgspris henses til, at scanova videresælger kvier
til handlende og ikke til slutkunder.
       neelsen har herefter ikke ført bevis for, at scanova ikke har iagttaget sin
tabsbegrænsningspligt, hvorfor scanova er berettiget til erstatning opgjort som positiv op-
fyldelsesinteresse.
sø- og handelsrettens afgørelse
det er uomtvistet, at neelsen har misligholdt aftalen, og at scanova som følge heraf var be-
rettiget til at ophæve aftalen og foretage dækningssalg. efter bevisførelsen lægger retten til
grund, at betalingsmisligholdelsen skyldtes likviditetsproblemer hos neelsen, og ikke mang-
lende betalingsevne eller betalingsvilje hos vaganova, som havde præsenteret et letter of
credit, hvis indhold retten ikke er bekendt med. da betalingen ikke indgik den 12. juni 2012,
var scanova dermed allerede den 13. juni 2012 berettiget til at foretage dækningssalg. scano-
va valgte imidlertid at give neelsen mulighed for at opfylde aftalen ved at rykke for betalin-
gen gennem en længere periode, før aftalen endeligt blev ophævet ved brevet af 26. juni
2012.
       for så vidt angår det foretagne dækningssalg må retten efter bevisførelsen lægge til
grund, at kvierne ikke kunne sælges til bovi med henblik på videresalg til rusland. kvierne
kunne have været solgt på auktion, men det må antages, at det ville have medført et væsent-
ligt tab. ved salg til tredjemand med henblik på eksport til rusland kan det efter bevisførel-
sen lægges til grund, at et sådant salg i langt de fleste tilfælde ville medføre krav om fornyet
karantæne med de deraf følgende omkostninger. herved bemærkes, at retten, efter michael
boudjukin og evald madsens forklaringer herom, lægger til grund, at karantæne og udvæl-
gelsesomkostninger tilsammen udgør 500-550 euro pr. kvie. det bemærkes endvidere, at en
ny karantæne ville kunne medføre, at nogle af kvierne ikke længere opfyldt kriterierne for
transport til rusland. på denne baggrund finder retten, at det foretagne dækningssalg til
hunland trade, ungarn, for 1.595 euro pr. kvie, var en sund og fornuftig forretningsmæssig
                                                 - 13 -
disposition, idet man herved kunne afhænde kvierne uden en fornyet udvælgelse og karan-
tæne mv.
       retten finder, at prisen må anses for rimelig henset til det meget begrænsede antal ak-
tører i markedet og henset til den omstændighed, at det tidsrum hvori kvierne kunne af-
hændes uden fornyet udvælgelse og karantæne var meget snævert.
       herefter og idet der ikke er ført bevis for, at der foreligger en forbindelse mellem hun-
land trade, ungarn, og scanova, som kan føre til et brud på principperne om ”arms length”
ved dækningssalg, frifindes scanova for neelsens påstande, og scanova gives medhold i sin
selvstændige påstand, som ikke er bestridt størrelsesmæssigt.
       efter sagens udfald, forløb og omfang samt sagens værdi skal neelsen betale sagsom-
kostninger til scanova med i alt 76.520 kr. beløbet omfatter dækning af udgifter til advokat-
bistand med 75.000 kr. og retsafgift med 1.520 kr.
                                       thi kendes for ret:
scanova a/s frifindes for den af neelsen agrar gmbh nedlagte påstand.
neelsen agrar gmbh skal betale 6.756 euro til scanova a/s med tillæg af procesrente fra den
22. oktober 2012 samt sagsomkostninger med 76.520 kr. sagsomkostningsbeløbet forrentes
efter rentelovens § 8a.
karina engström nielsen                     henrik rothe                         claus winberg
                                              (sign.)
                                           ___ ___ ___
                                udskriftens rigtighed bekræftes
                          sø- og handelsretten, den 18. februar 2014
